স্বামী-স্ত্রী রোম্যান্স করার চেয়ে রবিবারও অফিসে আসুন, মন্তব্য এল অ্যান্ড টি চেয়ারম্যানের

ওয়েব ডেস্ক: ‘বাড়িতে থেকে আপনি কী করন’? খ্যাতনামা সংস্থা এল অ্যান্ড টির চেয়ারম্যান (L and T chairman S N Subrahmanian) এই প্রশ্ন করলেন কর্মীদের উদ্দেশে। তিনি আসলে রবিবারও কর্মসংস্কৃতির (Work Ethick) কথা তুলে ধরলেন। চেয়ারম্যান এন সুব্রমনিয়ন বলেন, কর্মীদের সপ্তাহে ৯০ ঘণ্টা কাজ করা উচিত। এমনকী রবিবারও কাজের কথা বলেন তিনি। ওই ভিডিও সামনে আসতেই বিতর্ক শুরু হয়েছে। তিনি বলেন, যদি রবিবারও আপনাদের কাজ করাতে পারি আমি সব থেকে বেশি খুশি হব। কারণ আমি রবিবার কাজ করি।

এই প্রসঙ্গে বলতে গিয়ে বিতর্কিত মন্তব্যও করেন সুব্রমনিয়ন। তিনি বলেন, কতক্ষণ বাড়িতে স্ত্রী, স্বামীর দিকে ও স্বামী, স্ত্রীর দিকে তাকিয়ে থাকবেন। অফিসে আসুন, কাজ শুরু করুন। এরপর তিনি যুক্তি দিয়ে বোঝান, চীন (China) দ্রুত আমেরিকাকে (US) ছাড়িয়ে যাবে। কারণ চীনের কাজের প্রতি নিষ্ঠা ও কর্ম নীতি। তিনি চীনের একজন নাগরিকের কথা তুলে ধরে বলেন, চীনে প্রতি সপ্তাহে গড়ে একজন ৯০ ঘণ্টা কাজ করেন। আমেরিকাতে কর্মীরা কাজ করেন গড়ে ৫০ ঘণ্টা। তবে এল অ্যান্ড টির চেয়ারম্যানের ওই মন্তব্যে তীব্র প্রতিক্রিয়া হয়েছে। উঠেছে সমালোচনার ঝড়ও। অবশ্য ব্যবহারকারীদের তরফে এমন প্রশ্নও উঠেছে, উচ্চ বেতনের কর্মীর সঙ্গে অল্প বেতনের কর্মীর কাজের সময়ের বিচার করলে হবে না।

আরও পড়ুন: সুরক্ষা ছাড়াই নালা সাফাই, কর্মীর মৃত্যুর ২৪ বছর পরে ক্ষমা চেয়ে ক্ষতিপূরণ দিতে নির্দেশ আদালতের

মানসিক স্বাস্থ্য ও কাজের জীবনে ভারসাম্য রাখা নিয়ে এখন জোর চর্চা চলছে। তার মধ্যে এই মন্তব্য সামনে এল। উল্লেখ্য, ইনফোসিসের কর্ণধার নারায়ণমূর্তিও সম্প্রতি সপ্তাহে ৭০ দিন কাজ করার কথা বলেছেন।

দেখুন অন্য খবর: